Diari Oficial de la Generalitat Valenciana


Sumari del DOGV 8281, del 25-04-2018 (2018/3922)

ACORD de 21 de març de 2018, de la Direcció General de Centres i Personal Docent, pel qual es reconeix la quarta pròrroga de l'autorització provisional per al curs escolar 2018-2019 a les escoles infantils de primer cicle que s'especifiquen en l'annex.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8281

Data del DOGV
:   25-04-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/3922


Data del document
:   21-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Acord

Descriptors 

:   * Conselleria d'Educació, Investigació, Cultura i Esport
    * centre d'ensenyament

ACORD de 21 de març de 2018, de la Direcció General de Centres i Personal Docent, pel qual es reconeix la quarta pròrroga de l'autorització provisional per al curs escolar 2018-2019 a les escoles infantils de primer cicle que s'especifiquen en l'annex. [2018/3922]  
Els titulars de les escoles infantils de primer cicle han aportat la documentació requerida en l'Ordre 8/2011, de 23 de febrer (DOGV 6477, 10.03.2011), de la Conselleria d'Educació, per la qual s'estableix el procediment d'autorització provisional previst en la disposició addicional segona, apartat 1, del Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana (DOGV 5932, 14.01.2009).  
S'ha comprovat el compliment d'allò que es preceptua en l'article 3 de l'Ordre 8/2011.  
Vistos el Decret 2/2009, de 9 de gener del Consell; l'Ordre 8/2011, de 23 de febrer, de la Conselleria d'Educació, i el Decret 115/1990, de 9 de juliol, pel qual es crea el registre de centres docents de la Comunitat (DOGV 1353, 24.07.1990), i en virtut del que disposa l'article 9 de l'Ordre 8/2011, acorde:  
Prorrogar per al curs 2018-2019 l'autorització provisional vigent durant el curs 2017-2018 a les escoles infantils de primer cicle que figuren en l'annex.  
El present acord donarà lloc a les inscripcions corresponents en el registre de centres de la Comunitat Valenciana.  
Contra el present acte, que no posa fi a la via administrativa, podrà interposar-se un recurs d'alçada davant del secretari autonòmic d'Educació i Investigació d'aquesta Conselleria d'Educació, Investigació, Cultura i Esport en el termini d'un mes a partir de l'endemà de la notificació del present acte, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques (BOE 236, 02.10.2015).  
Per als interessats que no siguen objecte de notificació, els terminis començaran a comptar des de l'endemà de ser publicat en el Diari Oficial de la Generalitat Valenciana.  
  
València, 21 de març de 2018.- El director general de Centres i Personal Docent: José Joaquín Carrión Candel.  
  
  
  
ANNEX  
  
Codi: 77424132.  
Denominació genèrica: escola infantil de primer cicle.  
Denominació específica: Chupetes.  
Titular: Ajuntament de Castelló de la Plana.  
Domicili: c/ Antonio Prades Safont, s/n.  
Localitat: Castelló de la Plana.  
Província: Castelló.  
Composició autoritzada:  
6 unitats d'Educació Infantil, primer cicle, distribuïdes així:  
- 2 unitats per a escolars de 0 a 1 any, amb 16 llocs escolars.  
- 2 unitats per a escolars d'1 a 2 anys, amb 26 llocs escolars.  
- 2 unitats per a escolars de 2 a 3 anys, amb 30 llocs escolars.  
Composició provisional autoritzada per Resolució de 10 de març de 2014, de la Direcció General de Centres i Personal Docent:  
6 unitats d'Educació Infantil, primer cicle, distribuïdes així:  
- 1 unitat per a escolars de 0 a 1 any, amb 8 llocs escolars.  
- 2 unitats per a escolars d'1 a 2 anys, amb 13 llocs escolars cada una.  
- 3 unitats per a escolars de 2 a 3 anys, amb 15 llocs escolars cada una.  
S'acorda la 4a pròrroga per al curs 2018-2019.